open-index/open-wikipedia-markdown huggingface dataset:
Péter Medgyessy

**Péter Medgyessy**, nado o 19 de outubro de 1942 en Budapest, é un político húngaro que foi o quinto primeiro ministro da República de Hungría dende o 27 de maio de 2002 até o 29 de setembro de 2004. O 25 de agosto de 2004 dimitiu polas diferenzas que tiña coa Alianza dos Demócratas Libres, ficando como primeiro ministro durante un período de 30 días como require a constitución, e uns cantos días máis até que o seu sucesor Ferenc Gyurcsány foi confirmado pola parlamento.

## Estudos 
Nado en Budapest, Medgyessy estudou económicas na Universidade Corvinus de Budapest (entón chamada Universidade de ciencias económicas Karl Marx). Graduouse en 1966, doutorándose máis tarde. Fala francés e romanés, e ten amplos coñecementos de inglés e ruso.

## Notas
2. Bundesliga

A **2. Bundesliga** ou **Zweite Bundesliga** é a segunda categoría da Liga de fútbol de Alemaña. Está por debaixo da máxima categoría profesional, a 1. Bundesliga, e por riba da terceira división (3. Liga) creada en 2008.

## Equipos 
### Tempada 2019/20 
[miniatura|200px|Partido entre o [Fortuna Düsseldorf e o FC St. Pauli no Espirit Arena.]]

## Sistema de competición 
Actualmente participan na 2. Bundesliga 18 clubs que, seguindo un calendario establecido por sorteo, se enfrontan entre si en dous partidos, un en terreo propio e outro en campo contrario. O gañador de cada partido ten tres puntos, o empate outorga un punto e a derrota, cero puntos.

O torneo dispútase entre os meses de agosto e maio do seguinte ano. Ao termo da tempada, os dous primeiros clasificados ascenden á 1. Bundesliga, e o terceiro clasificado disputará o seu ascenso co antepenúltimo clasificado da 1.Bundesliga. Os dous últimos son descendidos á 3. Liga e o antepenúltimo clasificado disputará a súa permanencia co terceiro clasificado da 3. Liga.

## Ligazóns externas 
* Web oficial da 2. Bundesliga  (en alemán e inglés)
Convento de Varnhem

O **Convento de Varnhem** foi un convento na localidade sueca de Varnhem, na provincia de Västergötland.

## Historia e características 
Foi fundado arredor de 1150 por monxes cistercienses procedentes do convento de Alvastra. Na súa igrexa soterráronse varios personaxes da historia de Suecia.

O convento foi favorecido con doazóns da dinastía de Erik. En 1234 incendiouse e reduciuse a cascallos. Por iniciativa de Birger Jarl e outros nobres que decidiron financialo, procedeuse á súa reconstrución.

Coa chegada da reforma protestante a Suecia, a propiedade do convento foi confiscada en 1527. O edificio foi incendiado polas tropas danesas en 1566 durante a Guerra Nórdica dos Sete Anos. O templo foi restaurado no século XVII por decisión de Magnus Gabriel De la Gardie, quen creou un mausoleo familiar alí. A igrexa volveu ser restaurada con especial coidado entre 1911 e 1923 e entre 1921 e 1929 fixéronse escavacións nas ruínas do convento, que se retomaron nos anos setenta.

Actualmente só permanece a igrexa, mentres que o resto do convento áchase en ruínas, mais aínda así, o sitio é un atractivo turístico.

## Tumbas en Varnhem
*Canuto I Eriksson, rei de Suecia de 1167 a 1196.
*Erik X Knutsson, rei de 1208 a 1216.
*Erik o Coxo, rei desde 1222 até 1250.
*Birger Jarl, fundador de Estocolmo, a súa esposa Matilde de Holstein e seu fillo Erik Birgersson.
*Magnus Gabriel De la Gardie, home de estado do século XVII.
Alexisonfire (álbum)

***Alexisonfire*** é o primeiro álbum de estudio da banda de post-hardcore Alexisonfire. Foi sacado o 9 de setembro de 2002. Vendéronse unhas 50,000 unidades no Canadá, obtendo así un disco dourado. Os membros do grupo Chris Steele, Wade MacNeil e Jesse Ingelevics tiñan só dezasete anos cando gravaron o álbum.

A fotografía da capa foi feita polo cantante George Pettit na Escola Pública Ferndale en St.Catharines, Ontario.

## Listaxe de cancións 
## Persoal 
* George Pettit &ndash; voz
* Wade MacNeil &ndash; guitarra, voz
* Chris Steele &ndash; baixo
* Dallas Green &ndash; guitarra, voz
* Jesse Ingelevics &ndash; batería
* Greg Below &ndash; produtor, enxeñeiro, mixturador

## Vídeos 
* "Pulmonary Archery"
* "Counterparts and Number Them"
* "Waterwings (And Other Poolside Fashion Faux Pas)"
Arn Magnusson

**Arn Magnusson** é un personaxe literario creado polo escritor sueco Jan Guillou. É o personaxe principal de tres novelas de ficción histórica.
* *Vägen till Jerusalem*, "O camiño a Xerusalén" (1998). 
* *Tempelriddaren*, "O cabaleiro templario" (1999) 
* *Riket vid vägens slut*, "O reino ó final do camiño" (2000)

## Traxectoria 
Naceu no ano 1150, na leira do seu pai, Magnus Folkesson, chamada Arnäs. Desde moi pequeno viviu no Convento de Varnhem, do cal saíu aos dezasete anos.
 
Tras moitas fazañas, como cortarlle a man en duelo a Emund Ulvbane no Concilio de todos os Godos de 1167, namorouse de Cecilia Algotsdotter, coa cal, tras ter relación carnal sen ter casado, foron castigados, el con media vida (20 anos) de servizo no exército de Deus, os Cabaleiros Templarios, en Terra Santa, e ela media vida no convento de Gudhem.

En Terra Santa, logo dun par de anos, Arn foi nomeado comendador da orde na cidade de Gaza, logo, ocupou durante uns anos o cargo de Mestre de Xerusalén e optou ao cargo de Gran Mestre da Orde do Temple na cidade de Xerusalén.

Volveu a casa tras resultar milagrosamente vivo da batalla dos Cornos de Hattin, e casou con Cecilia logo de sacala do convento. 
Un fillo nacera mentres os dous estaban cumprindo o seu castigo, Magnus Arnsson, quen logo tomou o nome de Magnus Maneskold, pai de Birger Jarl.

Recoñécese a Arn Magnusson como o pai da vitoria ante o rei Sverker Karlsson e o exército danés na batalla de Lena e na de Gestilren.

Arn Magnusson morreu no ano de 1210, tras ser Irmán Lego dos Monxes Cistercienses, Templario e Mariscal dos Reis de Suecia Knut Eriksson e do seu fillo, Erik Knutsson.

## Traducións 
* Portugués (*A Caminho de Jerusalém] / O Caminho para Jerusalém*, *O Cavaleiro Templário*, *O Novo Reino*, *O Legado de Arn*)
* Danés (*Historien om Arn*: *Vejen til Jerusalem*, *Tempelridderen and Riget ved vejens ende*, *Arven efter Arn*)
* Inglés (*The Knight Templar (Crusades Trilogy)*: *The road to Jerusalem*, *The Knight Templar*, *The kingdom at the end of the road*, *The Heritage of Arn*)
* Noruegués (*Arn-trilogien: Veien til Jerusalem*, *Tempelridderen and Riket ved veiens ende*, *Arven etter Arn*)
* Español (*El camino a Jerusalén*, *El caballero templario*, *El reino al final del camino*)
* Xermano (*Die Götaland-Trilogie*: *Die Frauen von Götaland*, *Die Büßerin von Gudhem*, *Die Krone von Götaland*)
Patan

**Patan** (devanágari: पाटन) é unha cidade do Nepal situada no Val de Katmandú, a orelas do río Bagmati, no distrito de Lalitpur. Tanto o nome Patan (पातन) como o de **Lalitpur** (लालितपुर) utilízanse para denominar a cidade.
En 2001 tiña 162.991 habitantes.

A histórica Praza de Durbar de Patan forma parte do conxunto denominado Val de Katmandú, declarado Patrimonio da Humanidade pola UNESCO en 1979.
## Galería de imaxes 

Patan-18-Zeitungsstand-2013-gje.jpg|
Patan-54-Pulchowk Gabahal Marg-2015-gje.jpg|
Patan-Bunga Dyah Jatra-08-Pulchowk Gabahal Marg-2015-gje.jpg|
Patan-Palastplatz-Garudasaeule-04-Vishwanath-2007-gje.jpg|
Patan-Palastplatz-Jagannarayan-12-Erdbebenschaden-Krishna-2015-gje.jpg|
Patan-Palast-Mul Chowk-02-2013-gje.jpg|
Patan1.jpg|Praza Durbar

## Véxase tamén 
### Ligazóns externas
* Imaxes de Patan
Juan Belmonte

[miniatura|250px|dereita|Os toureiros españois Juan Belmonte (dereita) e [Joselito]]
**Juan Belmonte García**, nado en Sevilla o 14 de abril de 1892 e finado en Utrera (Sevilla) o 8 de abril de 1962, foi un toureiro español. Tamén coñecido como *El pasmo de Triana*.

Belmonte foi un dos toureiros máis populares e considerado como o fundador do toureo moderno. A súa carreira desenvolveuse entre 1913 e 1936.

## Véxase tamén
### Ligazóns externas
* Juan Belmonte en Portal Taurino.
1. FC Union Berlin

O **1. FC Union Berlin** é un equipo de fútbol alemán de Berlín. Pertence a unha das dúas partes da cidade polo que leva o nome da *Unión* que xurdiu durante a guerra fría e xogou na Alemaña Oriental, mentres que o outro club xogaba no oeste. O club compite na Bundesliga.

## Uniforme 
* **Uniforme titular**: Camiseta branca con raias verticais vermellas, pantalón e medias brancas.
* **Uniforme alternativo**: Camiseta negra con raias verticais azuis, pantalón e medias negras.

## Xogadores 
### Cadro actual 
[miniatura|250px|1. FC Union Berlin na [DDR-Oberliga|Oberliga, tempada 1983]]

 15px

## Palmarés 
* **Copa da República Democrática Alemá: 1** 
** 1968
* **Campionato de Fútbol de Brandeburgo: 2**
** 1920, 1923
* **Gauliga Berlin-Brandenburg: 1**
** 1940
* **Regionalliga Nordost: 1**
** 2000-01
* **NOFV-Oberliga Nord: 1**
** Winners 2005-06
* **Copa de Berlín: 5**
** 1947, 1948, 1994, 2007, 2009
* **3. Liga: 1**
** 2009

## Véxase tamén 
### Ligazóns externas 
* Páxina oficial do club
* Abseits Guide to German Soccer
Pretty Hate Machine

***Pretty Hate Machine*** (tamén coñecido coma ***Halo 2***) é o álbum de estrea da banda estadounidense de rock industrial Nine Inch Nails, editado o 20 de outubro de 1989 a través do selo TVT Records. O álbum estivo descatalogado dende 1997 ata 2005 debido a problemas entre Trent Reznor e o selo TVT Records. Rykodisc remasterizouno e reeditouno no 2005, e dende 2011 foi publicado por Bicycle Music Company. Reznor cantou e interpretou a maioría dos instrumentos, e tamén produciu o álbum xunto a Keith LeBlanc, John Fryer e Flood, con algúns outros colaboradores.

O álbum presenta un son electrónico fortemente impulsado por sintetizadores mesturado con elementos industriais e de rock. *Pretty Hate Machine* está formado por temas da demo *Purest Feeling* e cancións gravadas despois da mesma. Do mesmo xeito que os traballos posteriores da banda, as letras do álbum conteñen temas de angustia, traizón e mal de amor. O disco promoveuse cos sinxelos "Down in It", "Head Like a Hole" e "Sin", así como coa xira que o acompañou. Unha edición remasterizada foi lanzada en 2010.

Aínda que o disco tivo éxito, chegando ao número 75 nos Estados Unidos e recibindo críticas moi favorables por parte da crítica, Reznor tivo unha disputa con TVT pola promoción do álbum e finalmente asinou con Interscope Records. *Pretty Hate Machine* foi posteriormente certificado como triplo platino pola RIAA, converténdose nun dos primeiros álbums lanzados de forma independente en conseguilo, e foi incluído en varias listas dos mellores lanzamentos da década de 1980. En 2020, *Rolling Stone* clasificou *Pretty Hate Machine* no número 453 da súa lista dos "500 mellores álbums de todos os tempos".

## Listaxe de cancións
## Notas
Mickaël Piétrus

**Mickaël Marvin Soriano Piétrus**, nado en Les Abymes (Guadalupe) o 7 de febreiro de 1982, é un ex xogador francés de baloncesto profesional. Con 1,98 metros de altura xogaba nas posicións de ala e escolta.

## Carreira 
### Francia 
Pietrus comezou a súa carreira profesional xogando durante catro tempadas no Pau Orthez, debutando con 17 anos. No seu últimas tres tempadas, disputou o All-Star da liga francesa, e as súas medias no seu catro anos en Francia son de 8,8 puntos e 3 rebotes. En setembro de 2005 gañou a medalla de bronce coa súa selección no Eurobasket.

### NBA 
Foi seleccionado no Draft de 2003 na posición 11 por Golden State Warriors. Pronto se fixo un sitio no equipo pola súa defensa e as súas habilidades ofensivas. Na súa primeira tempada na NBA media 5,3 puntos xogando 22 partidos de titular. A súa última campaña cos Warriors, a 2006-07, foi a mellor na súa carreira na liga, facendo 11,1 puntos e 4,5 rebotes en 72 partidos disputados. O 10 de xullo de 2008 fichou por Orlando Magic como axente libre.

O 22 de decembro de 2011, deixou os Phoenix Suns tras chegar a un acordo con eles. Dous días máis tarde, asinou un contrato cos Boston Celtics.

O 30 de novembro de 2012, asinou cos Toronto Raptors.

## Notas 
## Véxase tamén 
### Ligazóns externas 
* Estatísticas de Mickaël Piétrus
Marcin Gortat

**Marcin Janusz Gortat**, nado o 17 de febreiro de 1984 en Łódź, é un xogador profesional de baloncesto polaco. Mide 2,13 metros e xoga na posición de pivote.

## Traxectoria 
### Europa 
Tras xogar no equipo da súa cidade en Polonia, en 2003 fichou polo equipo alemán do RheinEnergie Köln. Na súa última tempada tivo unha media de 10,4 puntos, 5,6 rebotes e 1,1 tapóns por partido na Euroliga.

### NBA 
Foi elixido no posto 57 do Draft da NBA de 2005 por Phoenix Suns, que traspasou os seus dereitos a Orlando Magic, equipo co que disputou o tres últimas edicións da súa liga de verán, regresando sempre a Alemaña. Por fin en 2007 os Magic fixéronse co xogador para a tempada 2007-08. Dos 4 xogadores que traspasaron os Suns, tan só Gortat quedou no equipo para xogar durante a tempada 2013-14, os outros tres foron cortados.

## Notas 
## Véxase tamén 
### Ligazóns externas 
* Perfil en NBA.com 
* Estatísticas de Marcin Gortat
Serie D

A **Serie D** é a cuarta categoría do fútbol en Italia, detrás da Serie A, a Serie B e a Serie C.

A liga regular da Serie D comeza normalmente en setembro e remata en maio ou xuño, xogando 34, 36 ou 38 partidos dependendo do grupo e está composto por 166 equipos en 9 grupos.

## Grupos
* Grupo A - equipos de Piemonte, Liguria e Val de Aosta.
* Grupo B - equipos da Lombardía e Piemonte.
* Grupo C - equipos de Véneto, Friúl-Venecia Xulia e Trentino-Alto Adigio.
* Grupo D - equipos da Lombardía, Emilia-Romaña, Véneto e Toscana.
* Grupo E - equipos de Toscana, Umbría e o Lacio.
* Grupo F - equipos das Marcas, a Umbría, os Abruzos e Molise.
* Grupo G - equipos do Lacio e Sardeña.
* Grupo H - equipos de Campania, Apulia, Basilicata, Calabria e Molise.
* Grupo I - equipos de Campania, Calabria e Sicilia.

## Ascenso
O primeiro de cada grupo ascende á Serie C2, 9 equipos en total.

Normalmente algún equipo dunha división superior adoita ter problemas financeiros e xeralmente hai máis ascensos para ocupar as prazas da Serie C2. Estas prazas ocúpanas os equipos gañadores dos playoff.

## Descenso
Descenden á Eccellenza (6º nivel) catro equipos por grupo, descendendo os dous últimos clasificados directamente (17º e 18º), mentres que os equipos clasificados nos postos 13º ao 16º xogan unha eliminatoria (13 contra 16, contra 14 e 15). Os perdedores da eliminatoria perden a categoría, en total 36 equipos.
Manolete

**Manuel Laureano Rodríguez Sánchez**, coñecido como **Manolete**, nado en Córdoba o 4 de xullo de 1917 e finado en Linares (provincia de Xaén) o 29 de agosto de 1947, foi un toureiro andaluz. É considerado un dos máis grandes toureiros da década de 1940. Tras a súa morte en Linares, causada polo touro Islero, converteuse nun mito da España de posguerra.

## Véxase tamén 
### Ligazóns externas 
* Biografía de Manolete.
Ryan Anderson

**Ryan James Anderson**, nado o 6 de maio de 1988 en Sacramento (California), é un xogador profesional de baloncesto estadounidense. Con 2,08 metros de alzada xoga na posición de ala-pivote.

## Traxectoria 
### Universidade 
Procedente do Instituto Oak Ridge, Anderson xogou dúas tempadas na Universidade de California. No seu primeiro ano liderou aos Golden Bears en anotación (16,3 puntos por partido) e en rebotes (8,2), finalizando quinto en ambas as categorías na Pacific Ten Conference, logrando ademais a marca de máis rebotes capturados por un "freshman" na historia da universidade con 269. Os Golden Bears chegaron até as semifinais do torneo da Pac-10 de 2007, caendo eliminado ante Oregon a pesar dos 17 puntos e 12 rebotes de Anderson. Previamente, na primeira rolda, desfixéronse de Oregon State cun gran Anderson, asinando 27 puntos e 15 rebotes.

Na súa segunda tempada en California, os seus números ascenderon até os 21,1 puntos, liderando a conferencia e finalizando décimo oitavo na nación, e 9,9 rebotes, terceiro na Pac-10. Os seus 697 puntos foi a segunda mellor marca anotadora na historia dos Golden Bears, converténdose ademais no primeiro xogador de California en conseguir polo menos 600 puntos e 300 rebotes. Anotou en dobres figuras nos 33 partidos que disputou, anotando 20 ou máis puntos en 18 ocasións e chegando á marca de 30 puntos en catro partidos. Debido a que California non se clasificou para o torneo da NCAA, Anderson foi peza clave para entrar na National Invitation Tournament, onde caeron en segunda rolda ante Ohio State.

Anderson foi nomeado no segundo equipo All-America e foi elixido no mellor quinteto da conferencia. Deixou os Golden Bears como o 16ª máximo anotador da historia de California con 1.236 puntos e foi o primeiro sophomore en superar a barreira de 1.000 puntos. Tamén finalizou noveno en triplas anotados (122) e terceiro en porcentaxe de tiros libres (84,1).

O 25 de xuño de 2009 foi traspasado xunto con Vince Carter a Orlando Magic a cambio de Rafer Alston, Tony Battie e Courtney Lee. Anderson comezou a tempada 2009-10 coma titular, en lugar do sancionado Rashard Lewis.

Na tempada 2011-12, foi premiado co galardón ao Xogador máis mellorado da NBA.

O 6 de febreiro de 2019, Anderson foi traspasado ós Miami Heat a cambio de Tyler Johnson e Wayne Ellington. O 6 de xullo de 2019, foi cortado polos Heat.

## Notas 
## Véxase tamén 
### Ligazóns externas 
* Perfil en NBA.com 
* Estatísticas de Ryan Anderson
Matt Barnes

**Matt Kelly Barnes**, nado o 9 de marzo de 1980 en Santa Clara, California é un ex xogador profesional de baloncesto estadounidense que xogou 14 tempadas na National Basketball Association (NBA). Mide 2,01 metros e xogaba na posición de ala.

## Carreira 
### Instituto e universidade 
Barnes asistiu ao Instituto Do Campo en Fair Oaks, California, onde xogou ao baloncesto e ao fútbol americano, sendo neste último deporte All-American. Tras deixar o instituto, xogou catro anos en UCLA, facendo 13,5 puntos e 6,2 rebotes por partido na súa última campaña.

### Traxectoria profesional 
[esquerda|miniatura|140px|En [Phoenix Suns|Phoenix.]]
Foi seleccionado por Memphis Grizzlies en segunda rolda do Draft de 2002. Xogou en Los Angeles Clippers, Sacramento Kings, New York Knicks e Philadelphia 76ers, cunha media de 4,1 puntos por encontro. Foi traspasado dos Kings aos 76ers a metade de tempada 2004-05 no intercambio que mandaba a Chris Webber a Filadelfia. Ao pouco tempo foi cortado e fichou polos Knicks, equipo que tamén lle cortou tras xogar soamente seis partidos. Finalizou a tempada xogando novamente nos 76ers.

En outubro de 2006, Barnes asinou con Golden State Warriors. O 26 de decembro de 2006, anotou 7 triplos nun partido, marca da franquía. Meses máis tarde, Jason Richardson rompeu devandita marca, anotando unha canastra de tres máis. Despois de ser case desprezado por moitos equipos da NBA, Barnes fíxose un sitio na liga facendo 9,8 puntos, 4,6 rebotes e un 36,6% en triplas na tempada 2006-07, ademais de axudar ao equipo a entrar en playoffs. Barnes, antigo xogador de fútbol americano no instituto, chegou a dicir que se os Warriors non lle ficharan, probaría na NFL.

O 20 de xullo de 2008 fichou por Phoenix Suns e o 23 de xullo de 2009 asinou cun contrato de dous anos con Orlando Magic. Con todo non cumpriu o contrato e o 23 de xullo de 2010 asinou cos Los Angeles Lakers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas de Matt Barnes
Adonal Foyle

**Adonal David Foyle**, nado o 9 de marzo de 1975 en Canouan, San Vicente, é un ex xogador profesional de baloncesto de San Vicente e as Granadinas que xogou para os Golden State Warriors, Orlando Magic e Memphis Grizzlies da National Basketball Association (NBA). Cunha altura de 2,08 metros xogaba na posición de pivote.

## Carreira 
### Universidade 
Foyle asistiu á Universidade de Colgate, onde foi o máximo reboteador da historia da universidade e segundo máximo anotador. Abandonou a NCAA como máximo taponador de todos os tempos con 492, a pesar de xogar tres tempadas (Wojciech Myrda bateu a súa marca en 2002).

### NBA 
Foi seleccionado no Draft da NBA de 1997 na oitava posición por Golden State Warriors. Ao longo da súa carreira ha promediado 4.5 puntos e 1.9 tapóns por partido, finalizando entre o dez máximos taponadores por partido da tempada en tres ocasións. En xullo de 2004, os Warriors renovaron a Foyle por seis anos a razón de 42 millóns de dólares. O contrato foi criticado polos afeccionados, considerando que era demasiado excesivo para un xogador que participaba ao redor de 20 minutos por partido, e que ofensivamente era moi limitado. Nas dúas últimas tempadas, Foyle perdeu o rol de titular a favor de tres xogadores diferentes, entre eles o mozo Andris Biedrins. Na campaña 2005-06, fixo 4,5 puntos, 5,5 rebotes e 1,6 tapóns en 23,7 minutos por noite, mentres cobraba 7&nbsp;312&nbsp;500 $. En agosto de 2007 ficha por Orlando Magic como axente libre. O 19 de febreiro de 2009 foi traspasado a Memphis Grizzlies, aínda que non tardaría en regresar a Florida, onde actualmente forma parte do cadro, mais está inactivo.

## Notas 
## Véxase tamén 
### Ligazóns externas 
* Perfil en nba.com
* Estatísticas de Adonal Foyle
Nick Anderson

**Nelison "Nick" Anderson**, nado o 20 de xaneiro de 1968 en Chicago, Illinois, é un ex xogador profesional de baloncesto estadounidense que xogou como profesional na NBA na década dos 90. Con 1,98 metros de altura, xogaba na posición de escolta. A maior parte da súa carreira discorreu nos Orlando Magic.

## Carreira 
### Universidade 
Estudou e xogou durante dous anos na Universidade de Illinois, onde fixo uns bos números de 17,3 puntos e 7 rebotes por partido. En 1989 declarouse elixible para o Draft da NBA.

### NBA 
Foi elixido na primeira rolda do Draft de 1989 polos Orlando Magic no posto undécimo. Os Magic, un equipo de recente creación, comezaban a formar un excelente cadro de xogadores, xa que, á incorporación de Anderson, habería que engadir en anos posteriores as de Shaquille O'Neal e Anfernee Hardaway. A conexión entre o tres funcionou á perfección, levando ao equipo a disputar a súa primeira final da NBA en 1995.

Dous feitos notables, un positivo e outro negativo, ocorreron nos play-offs dese ano para Anderson. O primeiro ocorreu no primeiro partido da semifinal da Conferencia Leste, que lles enfrontaba aos Chicago Bulls. Faltando 20 segundos e perdendo por un punto, Anderson roubou o balón a Michael Jordan, anotando a canastra da vitoria. Ao final os Magic gañaron a eliminatoria por 4 a 2. Plantáronse na final, despois de gañar aos Indiana Pacers en 7 partidos, contra os Houston Rockets. E, no primeiro partido da final, ocorreu un feito que marcaría a súa carreira: a poucos segundos do final, Anderson fallou 3 tiros libres consecutivos, cando o seu equipo gañaba de 3 puntos. No seguinte ataque, Kenny Smith anotaría unha tripla, levando o partido á prórroga, e facéndose finalmente coa vitoria o equipo de Texas, e finalmente, o seu segundo campionato consecutivo. Tanto marcou este feito a Anderson, que desenvolveu un pánico excesivo á liña de tiros libres, tanto que na seguinte tempada fixo tan só un 40% de acerto, algo moi pouco usual nun xogador profesional.

En 1999 foi traspasado a Sacramento Kings, onde aínda mantivo o tipo na súa primeira tempada na costa Oeste, pero veuse abaixo na segunda por mor das lesións. Foi traspasado a Memphis Grizzlies no verán de 2001, onde apenas puido xogar 15 partidos, acabando por retirarse do baloncesto en activo. Nas súas 13 tempadas na elite fixo 14,4 puntos e 5,1 rebotes por partido.

#### Equipos 
* Orlando Magic (1989-1999)
* Sacramento Kings (1999-2001)
* Memphis Grizzlies (2001-2002)

## Logros persoais 
* É o xogador que máis partidos e minutos disputou cos Magic (602 e 22.440 respectivamente), ademais de ser o que máis puntos conseguiu (10.650), roubos fixo (1.004) e maior número de lanzamentos anotados (4.075).

## Véxase tamén 
### Ligazóns externas 
* Perfil histórico en nba.com
* Estatísticas de Nick Anderson
Cuttino Mobley

**Cuttino Rashawn Mobley**, nado o 1 de setembro de 1975 en Filadelfia, Pensilvania, é un ex xogador profesional de baloncesto estadounidense que militou na National Basketball Association dende 1998 até 2008. Con 1,93 metros de altura xogaba na posición de escolta.

## Carreira 
### Universidade 
Mobley asistiu á escola Incarnation of Our Lord na sección de Olney en Filadelfia. Tras graduarse, acudiu ao Instituto Cardinal Dougherty e a Maine Central Institute. Tras deixar o instituto, foi á Universidade de Rhode Island onde liderou aos Rams a aparecer no torneo da NCAA en 1998, chegando até a Elite Eight (final rexional).

### NBA 
Foi seleccionado por Houston Rockets no pusto 41 da segunda rolda do Draft da NBA de 1998, xogando no conxunto texano durante seis anos antes de ser traspasado xunto con Steve Francis e Kelvin Cato a Orlando Magic a cambio de Tracy McGrady en 2004. Tras xogar 23 partidos cos Magic, foi enviado a Sacramento Kings por Doug Christie. Na tempada 2004-05, finalizou terceiro na clasificación de porcentaxe de tiros de tres.

En xullo de 2005, asinou un contrato de cinco anos e 42 millóns de dólares con Los Angeles Clippers. Mobley, xunto con Sam Cassell e Elton Brand, liderou o camiño cara a playoffs aos Clippers na tempada 2005-06, promediando 14.8 puntos e 4.3 rebotes na súa primeira campaña no equipo. O 21 de novembro de 2008 foi traspasado a New York Knicks xunto con Tim Thomas a cambio de Zach Randolph e Mardy Collins.

O 10 de decembro de 2008 anunciou a súa retirada aos 33 anos de idade por mor de problemas cardíacos detectados trala súa fichaxe polos Knicks, onde non puido debutar. Nas súas dez tempadas como profesional fixo unha media 16 puntos e 2,7 asistencias por partido.

## Notas 
## Véxase tamén 
### Ligazóns externas 
* Perfil histórico en NBA.com 
* Estatísticas de Cuttino Mobley
Bo Outlaw

**Charles "Bo" Outlaw**, nado o 13 de abril de 1971 en San Antonio, Texas, é un ex xogador profesional de baloncesto estadounidense da National Basketball Association. Con 2,03 metros de altura xogaba de ala-pivote.

## Traxectoria 
Logo de xogar pola Universidade de Houston, non foi escollido no Draft da NBA, polo que foi enviado á CBA. Despois diso foi contratado por Los Angeles Clippers en 1993, facendo 5,7 puntos e 5,1 rebotes por encontro na súa carreira na NBA, pasando por Los Angeles Clippers, Orlando Magic, Phoenix Suns e Memphis Grizzlies.

## Véxase tamén 
### Ligazóns externas 
* Perfil histórico en nba.com
* Estatísticas de Bo Outlaw
Anfernee Hardaway

**Anfernee Deon "Penny" Hardaway**, nado o 18 de xullo de 1971 en Memphis, Tennessee, é un ex xogador profesional de baloncesto estadounidense da National Basketball Association (NBA). Con 2,01 metros de altura podía xogar tanto de base, coma escolta ou aleiro.

Os seus anos máis produtivos foron durante a súa época en Orlando Magic, e algún momento de brillantez en Phoenix Suns. Con todo, as lesións marcaron a carreira deste xogador, cortando unha traxectoria que prometía levalo a ser un dos mellores da historia. O seu alcume, *Penny* (penique), púxollo a súa avoa, que sempre dicía que era "pretty as a penny" (*bonito como un penique*). O seu último equipo foi Miami Heat da NBA, que abandonou o 12 de decembro de 2007.

## Traxectoria deportiva 
### Universidade 
Disputou dous anos na Universidade de Memphis, onde fixo 20 puntos, 7,7 rebotes e 5,9 asistencias por partido.

### Profesional 
Foi elixido no Draft da NBA de 1993 por Golden State Warriors no posto número 3, pero foi inmediatamente traspasado aos Orlando Magic a cambio de Chris Webber. Inmediatamente causou impacto na liga, gañando o MVP no partido de *rookies* do All-Star Weekend e sendo elixido no mellor quinteto de novatos dese mesmo ano. Neses primeiros anos xogou xunto á grande estrela Shaquille O'Neal, levando xuntos ao equipo á final da NBA de 1995, onde caeron ante os Houston Rockets. En 1996 foi elixido para participar coa súa selección nos Xogos Olímpicos de Atlanta, onde gañaron a medalla de ouro.

Disputou seis tempadas no equipo de Florida, até ser traspasado a Phoenix Suns. Alí comezou o seu particular calvario, ao perderse case por completo a tempada de 2000-2001 por unha lesión de xeonllo. A finais de 2003, e tras catro tempadas e media en Arizona, foi traspasado aos New York Knicks, onde unha nova lesión mantenlle de momento apartado da liga. En agosto de 2007 asinou como axente libre con Miami Heat. O 12 de decembro de 2007 foi cortado polo equipo para fichar a Luke Jackson.

#### Equipos 
* Orlando Magic (1993-1999)
* Phoenix Suns (1999-2003)
* New York Knicks (2003-2006)
* Miami Heat (2007)

## Logros persoais 
* Campión Olímpico en Atlanta 1996.
* Elixido no mellor quinteto de *rookies* en 1994.
* Catro veces All Star.
* Elixido en dúas ocasións no mellor quinteto da liga.

## Notas 
## Véxase tamén 
### Ligazóns externas 
* Sitio web oficial de Penny Hardaway
* Perfil histórico en nba.com
* Estatísticas de Penny Hardaway 
* Vídeo cos seus momentos máis destacados
Guaraní (moeda)

O **guaraní** (plural: *guaranís*) é a moeda oficial de Paraguai. Cada guaraní está dividido en 100 céntimos, porén, debido á inflación os céntimos xa non se empregan. O código ISO da moeda é PYG.

## Historia e características 
Esta moeda foi creada por lei o 5 de outubro de 1943 para substituír o peso. Os primeiros guaranís foron emitidos en 1944. O nome da moeda refírese á principal etnia de Paraguai, así como á lingua guaraní, unha das linguas oficias do estado. De 1960 a 1982 a taxa de troco era de 126 guaranís por cada dólar.

O 2 de xaneiro de 2005, o tipo de troco era de 6.110 guaranís por cada dólar estadounidense. O 10 de marzo do 2005 o tipo de troco chegou a 6.248. O 18 de abril de 2008, o tipo de troco era de 4.300,00 guaranís por cada dólar estadounidense, o valor máis baixo acadado esta década ata agora. O maior billete en circulación é o de 100.000 guaranís e vale USD 23,256 aproximadamente. A principios do 2009 o guaraní era a novena unidade monetaria co valor máis baixo do mundo e a primeira de América.

### Moedas 
Moedas en circulación:
* 50 guaranís.
* 100 guaranís.
* 500 guaranís.
* 1.000 guaranís.

### Billetes 
Billetes en circulación:
* 1.000 guaranís.
* 2.000 guaranís (A partir do 11 de decembro de 2009).
* 5.000 guaranís.
* 10.000 guaranís.
* 20.000 guaranís.
* 50.000 guaranís.
* 100.000 guaranís.

As moedas de 1, 5 e 10 guaranís eran xa moi raras en 2005 debido ao seu baixo valor extremo e apenas circulan habitualmente. En 2006 acuñáronse en Eslovaquia novas moedas de 50, 100 e 500 guaranís, en distintos materiais e cor prateada. Saíron á circulación en 2007.

### Redenominación do Guaraní 
O 21 de outubro de 2009, o Banco Central de Paraguai anunciou ao público a súa intención de revalorizar a moeda eliminando 3 ceros ao guaraní en xaneiro de 2011, deste xeito a equivalencia será de *1 novo guaraní por cada 1000 Guaranís* http://www.bcp.gov.py/Noticias/BCP_eliminara_tres_ceros_de_guaranies_a_partir_de_2011.pdf . Por un período de dous anos os billetes e moedas do actual e o novo guaraní permanecerán en circulación conxuntamente. Os billetes coa nova denominación permanecerán sen trocos no deseño neste primeiro período, sinalando tan só o valor na nova moeda, trocando a palabra *mil* por *novos*.

### Previsións 
Existirán billetes de:
* 2 Novos guaraní (actualmente 2000 guaranís).
* 5 Novos guaranís (actualmente 5000 guaranís).
* 10 Novos guaranís (actualmente 10.000 guaranís).
* 20 Novos guaranís (actualmente 20.000 guaranís).
* 50 Novos guaranís (actualmente 50.000 guaranís).
* 100 Novos guaranís (actualmente 100.000 guaranís).

E moedas de:
* 5 Céntimos (actualmente 50 guaranís).
* 10 Céntimos (actualmente 100 guaranís).
* 50 Céntimos (actualmente 500 guaranís).
* 1 Novo guaraní (actualmente 1000 guaranís).

A partir de 2013, comezarán a circular billetes con novos deseños sen o prefixo "novo" diante da palabra guaraní.

## Véxase tamén 
### Ligazóns externas 
* Banco Central do Paraguai 
* Moedas de Paraguay en Don's World Coin Gallery
* Novas moedas en 2006
* Moedas de Paraguai con fotos
Dennis Scott

**Dennis Eugene Scott**, nado o 5 de setembro de 1968 en Hagerstown, Maryland, é un ex xogador de baloncesto estadounidense que xogou durante 10 tempadas na NBA na década dos 90. Con 2,02 metros de altura, xogaba na posición de escolta.

## Traxectoria deportiva 
### Universidade 
Xogou durante 3 tempadas cos *Yellow Jackets* da Universidade de Georgia Tech, cunha brillante traxectoria, sobre todo na súa última campaña, na cal fixo 27,7 puntos e 6,6 rebotes por partdo, levando ao seu equipo á disputa da Final Four da NCAA xunto ao seu compañeiro Kenny Anderson. Gañou o premio ao mellor xogador do ano da ACC, a súa conferencia, facendo que as súas opcións dun bo posto no Draft da NBA aumentasen. No tres anos tivo unha media de 21,4 puntos, 5,3 rebotes e 2,9 asistencias por partido.

### Profesional 
Foi elixido na cuarta posición do Draft da NBA de 1990 por Orlando Magic, onde rapidamente fíxose co posto de titular, asinando unha gran campaña, con 15,7 puntos e 2,9 rebotes por partido, o que fixo que fose incluído no mellor quinteto de rookies dese ano. Até a chegada de Shaquille O'Neal ao equipo, foi, xunto a Nick Anderson, un dos máximos anotadores do equipo. Gañouse o alcume de *3D* pola facilidade anotando tiros de tres puntos, como o demostrou na tempada 1995-96, cando foi o máximo anotador da liga desde máis aló da liña de 3, con 267 canastras conseguidas. Tamén conseguiu o récord da NBA de máis triplas anotadas nun partido, con 11, que anos máis tarde superaría Kobe Bryant con 12.

Tras sete tempadas en Orlando, iniciou unha peregrinación polos equipos da liga, que lle levou a xogar en 5 equipos diferentes durante os seus seguintes tres tempadas, as últimas da súa carreira profesional. Tras dez anos, retirouse cunhas medias de 12,9 puntos e 2,9 rebotes.

#### Equipos 
* Orlando Magic (1990-1997)
* Dallas Mavericks (1997-1998)
* Phoenix Suns (1998)
* New York Knicks (1998-1999)
* Minnesota Timberwolves (1999)
* Vancouver Grizzlies (1999-2000)

## Logros persoais 
* Mellor xogador de Instituto do Ano en 1987.
* ACC Baloncestista do Ano Masculino en 1990.
* Mellor quinteto de rookies en 1991.
* Máximo anotador de 3 puntos da NBA en 1996 (267).

## Notas 
## Véxase tamén 
### Ligazóns externas 
* Perfil histórico en nba.com
* Estatísticas de Dennis Scott
Greip (lúa)

**Greip** ou **Saturno LI** (designación provisional **S/2006 S 4**), é unha pequena lúa de Saturno. O seu descubrimento foi anunciado por Scott S. Sheppard, David C. Jewitt, Jan Kleyna, e Brian G. Marsden o 26 de xuño do 2006 a partir de observacións feitas entre o 5 de xaneiro e o 1 de maio do 2006.
S/2006 S 4 ten uns 6&nbsp;km de diámetro e orbita Saturno a unha distancia media de 18,066 millóns de kms en 906,556 días, cunha inclinación orbital de 172,7° respecto da eclíptica (159,2° respecto do ecuador de Saturno), de movemento retrógrado e cunha excentricidade de 0,3735.

Recibiría o nome de Greip, un xigantes da mitoloxía nórdica.

## Notas 
* Institute for Astronomy Saturn Satellite Data
* IAUC 8727: *Satellites of Saturn* 30 de xuño do 2006 (descubrimento)
* MPEC 2006-M45: *Eight New Satellites of Saturn* 26 de xuño do 2006 (descubrimento e efemérides)
* IAUC 8873: *Satellites of Saturn*  20 de setembro do 2007 (nomeando)

## Véxase tamén 
### Outros artigos 
* Grupo Nórdico
* Saturno
Chuck Daly

**Charles Jerome "Chuck" Daly**, nado o 20 de xullo de 1930 en St. Marys (Pensilvania) e finado o 9 de maio de 2009 en Jupiter, Florida, foi adestrador profesional de baloncesto. Foi famoso por adestrar aos Detroit Pistons dos "Bad Boys", gañando dous campionatos consecutivos en 1989 e 1990, e ao "Dream Team" dos Xogos Olímpicos de Barcelona 1992. Durante as súas 14 tempadas na NBA, tamén dirixiu a Cleveland Cavaliers, New Jersey Nets e Orlando Magic. O 9 de maio de 1994 foi incluído no Basketball Hall of Fame.

## Adestrador 
Daly creceu en Kane, Pensilvania, e asistiu á St. Callistus Catholic School. Xogou ao baloncesto na Universidade de St. Bonaventure (Nova York) (1948-49) e na Bloomsburg Universidade de Pensilvania (1949-52). Daly comezou a súa carreira de adestrador a nivel de instituto, adestrando a Punxsutawney e liderandole a unha marca de 111-70 (61.3%) de 1955-63.

Posteriormente serviu como asistente á Universidade Duke (1963-69), e foi adestrador de Boston College (1969-71) e á Universidade de Pensilvania (1971-77). En Penn, liderou aos Quakers a catro Ivy League consecutivas, aparecendo no Torneo NCAA desde 1972 até 1975. En 1971 e 1972, os Quakers chegaron até as Finais Rexionais do Leste da NCAA, quedando o equipo invicto na tempada 1970-71. En total, a súa marca era de 151-62 até antes de entrar na NBA. En 1978, traballou como asistente en Philadelphia 76ers, axudando ao adestrador Billy Cunningham. O 9 de maio de 2009 Chuck Daly faleceu por mor dun cancro de páncreas, diagnosticado tres meses atrás.

## Traxectoria 
:Gañado anel da NBA.

## Notas 
## Véxase tamén 
### Ligazóns externas 
* DatabaseBasketball.com: Chuck Daly
* Páxina de Chuck Daly na web do Hall of Fame
* Detroit Pistons Historia: 1983-1986
* Estatísticas de Chuck Daly
Hyrrokkin (lúa)

**Hyrrokkin** ou **Saturo XLIV** (designación provisional **S/2004 S 19**) é unha pequena lúa de Saturno. O seu descubrimento foi anunciado por Scott S. Sheppard, David C. Jewitt, Jan Kleyna, e Brian G. Marsden o 26 de xuño do 2006, a partir de observacións feitas entre o 12 de decembro do 2004 e o 30 de abril do 2006.

Hyrrokkin ten ó redor de 8 kms de diámetro e orbita Saturno a unha distancia media de 18,1683 millóns de km en 914,292 días, cunha inclinación orbital de 153,3° respecto da eclíptica (154,3° respecto do ecuador de Saturno), de movemento retrógrado e cunha excentricidade de 0,3604.

Recibiu o seu nome oficial, Hyrrokkin, en abril do 2007, Hyrrokkin era o xigante da mitoloxía nórdica que fretou o navío Hringhorni, o barco funerario da deidade nórdica Baldr. Orixinalmente o nome foi escrito coma *Hyrokkin*, pero máis tarde sería corrixido á forma actual.

## Notas 
* Institute for Astronomy Saturn Satellite Data
* IAUC 8727: *Satellites of Saturn* 30 de xuño do 2006 (descubrimento)
* MPEC 2006-M44: *S/2004 S 19* 26 de xuño do 2006 (descubrimento e efemérides)
* IAUC 8826: *Satellites of Jupiter and Saturn* 5 de abril do 2007 (bautizando a lúa)
* IAUC 8860: *Saturn XLIV (Hyrrokkin)* 31 de xullo do 2007 (corrixindo o nome da lúa)

## Véxase tamén 
### Outros artigos 
* Grupo Nórdico
* Saturno
Mundilfari (lúa)

**Mundilfari** ou **Saturno&nbsp;XXV**, é unha pequena lúa de Saturno. Foi descuberta por Brett J. Gladman, e o seu equipo no ano 2000, e recibiu a designación temporal de **S/2000&nbsp;S&nbsp;9**.

Mundilfari ten uns 5,6 km de diámetro e orbita Saturno a unha distancia media de 18,36 millóns de km en 928,806 días, cunha inclinación orbital de 170° respecto da eclíptica (150° respecto do ecuador de Saturno), de movemento retrógrado e cunha excentricidade de 0,198. Mundilfari podería estar formado a partir dos cascallos expulsados dos grandes impactos recibidos pola lúa Febe.

Recibiu o seu nome oficial en agosto do 2003 a partir da mitoloxía nórdica, onde Mundilfari era o pai da deusa Sól e do deus Mani.

## Véxase tamén 
### Outros artigos 
* Grupo Nórdico
* Saturno

### Ligazóns externas
* IAUC 7538: *S/2000 S 7, S/2000 S 8, S/2000 S 9* 7 de decembro do 2000 (descubrimento)
* MPEC 2000-Y15: *S/2000 S 1, S/2000 S 2, S/2000 S 7, S/2000 S 8, S/2000 S 9* 19 de decembro do 2000 (descubrimento e efemérides)
* IAUC 8177: *Satellites of Jupiter, Saturn, Uranus* 8 de agosto do 2003 (bautizando a lúa)
Rafael Molina Sánchez

**Rafael Molina Sánchez**, coñecido como **Lagartijo**, nado en Córdoba o 27 de novembro de 1841 e finado en Córdoba o 1 de agosto de 1900, foi un toureiro español.

## Traxectoria
É coñecido como o Gran Califa, título honorífico que comparte con outros catro toureiros cordobeses co nome de Califas do Toureo. Durante a súa carreira mantivo unha gran rivalidade cos toureiros Frascuelo e Rafael Guerra, Guerrita.
## Véxase tamén
### Ligazóns externas
* Biografía de Lagartijo. 
* Os Toureiros do 68.
Ash

**Ash** é unha banda de rock alternativo de Irlanda do Norte formada en 1992 en Downpatrick, condado de Down, por Mark Hamilton (baixo), Tim Wheller (vocal e guitarra) e Rick McMurray (batería). Como trío publicaron o mini-álbum *Trailer* en 1994 é o álbum *1977* en 1996. Este lanzamento de 1996 foi nomeado por *NME* como un dos 500 mellores álbums de todos os tempos. Tras o éxito do seu debut, a banda recrutou a Charlotte Hatherley como guitarrista e vocalista, lanzando o seu segundo disco, *Nu-Clear Sounds*, en 1998. Despois de evitar por pouco a quebra, a banda lanzou *Free All Angels* en 2001 e unha serie de sinxelos exitosos.

A banda volveu ser un trío en 2006 cando Hatherley deixou o grupo, e despois de cinco álbums convencionais, a banda lanzou 26 sinxelos na *A-Z Series* en 2009, un cada dúas semanas. A banda tivo un disco de prata, dous de ouro e dous de platino  no Reino Unido, así como 18 cancións no *top 40* da lista de sinxelos do Reino Unido. Asociáronse co britpop, aínda que non se sentiron cómodos coa asociación, xa que destacar o carácter británico podería interpretarse como sectario en Irlanda do Norte.

## Traxectoria 
Tralo descubrimento sa súa paixón pola música, anímanse a tocar novos*covers* e a principios dos anos '90, tras escoitar bandas como Twisted Sister e Iron Maiden, deciden formar unha banda de heavy metal cunha amiga da infancia, chamada Vietnam. Tras un par de concertos buscaron un batería, encontrando a Rick Murray, dous anos maior ca eles. Finalmente deixan de lado o heavy metal animados por outro tipo de sons coma os de Nirvana, Mudhoney ou os Pixies, comezando a compoñer as súas propias cancións. Un dato curioso sobre a orixe do nome da banda é que o elixiron ao chou nun dicionario.

Crearon tres maquetas, "*Solar Happy*" en xuño, "*Shed*" e "*Home Demo*" en setembro. "*Goldfinger*" foi o seu primeiro lanzamento en 1996, un dos singles do traballo, xunto con "*Oh Yeah*", que os catapultou cara a fama. O álbum chegaría ao Top dos Charts en Gran Bretaña. En 1997 deron un concerto no London Astoria, e participaron no Glastonbury Festival. Outros discos destacados son *Nu-Clear Sounds* e *Free All Angels*.

Tras lanzar “*Twilight Of The Innocents*” en 2007, o grupo decidiu non volver sacar un disco de estudio, e só dar a coñecer a súa música a través de sinxelos esporádicos.

Actualmente destaca o proxecto A-Z series, que consiste en descargas dixitais dende a súa web oficial.

## Discografía 
## Véxase tamén 
### Ligazóns externas 
* Páxina oficial
* Entrevista en Record Overplayed webzine
Campionato Mundial de Fórmula 1 de 1955

O **Campionato Mundial de Fórmula 1 de 1955** é o sexto campionato anual de Fórmula 1 organizado pola Fédération Internationale de l'Automobile (FIA). Con 7 Grandes Premios no calendario, deu comezo o 16 de xaneiro, e finalizou o 11 de setembro. Foi gañado por Juan Manuel Fangio, que revalidou o título do ano anterior nunha tempada reducida a causa das traxedias. 
 
## Resumo 
Os pilotos de Mercedes dominaron de novo o campionato, con Fangio gañando catro carreiras, e o seu novo compañeiro de equipo Stirling Moss gañando o Gran Premio do Reino Unido. Ferrari gañou en Mónaco despois de que todos os coches de Mercedes romperan e o piloto de Lancia Alberto Ascari estrelárase no porto. Aínda que Ascari saíu aparentemente ileso, o dobre campión do mundo morreu catro días máis tarde ao estrelarse en Monza durante as probas anteriores á carreira.

O desastre nas 24 Horas de Le Mans o 11 de xuño onde morreron Pierre Levegh e máis de 80 espectadores levou á cancelación dos grandes premios de Francia, Alemaña, España e Suíza. A carreira francesa, que se ía celebrar en Reims entre as carreiras holandesa e británica, foi cancelado primeiro. A continuación, o evento alemán en Nürburgring, a carreira suíza en Bremgarten e carreira española en Pedralbes fixeron o mesmo. Pedralbes e Bremgarten foron abandonados e nunca volvéronse a utilizar para as carreiras, o automobilismo foi prohibido por completo en Suíza e desde entón, mantense a prohibición. Estas cancelacións entregaron efectivamente o título de pilotos a Fangio logo de terminar segundo detrás de Moss no Gran Premio de Gran Bretaña, aínda que en realidade non se coroou campión ata ben despois do Gran Premio do Reino Unido, xa que as carreiras alemá, suíza e española foron canceladas despois de disputarse o Gran Premio do Reino Unido.

1955 sería a última tempada de Mercedes Benz como construtor ata o renacemento do equipo na tempada de Fórmula Un de . Tamén marcaría a última vitoria para Mercedes ata o Gran Premio da China de 2012.

Ademais da morte de Ascari este ano, o italiano Mario Alborghetti morreu na carreira fóra de campionato do Gran Premio de Pau en Francia pilotando un Maserati; e durante as 500 Millas de Indianápolis, dous pilotos perderon a vida durante o evento dun mes de duración, os estadounidenses Manny Ayulo na práctica e o gañador da carreira anterior Bill Vukovich durante a carreira 2 semanas máis tarde.

## Calendario de Grandes Premios 
## Equipos e pilotos 
Os seguintes equipos e pilotos competiron no Campionato Mundial de Pilotos de . A lista non inclúe aqueles equipos que só participaron nas 500 Millas de Indianápolis.

## Clasificación do Mundial de Construtores de 1955 
O primeiro Campionato de Construtores non foi disputado ata 1958.

## Clasificación do Mundial de Pilotos de 1955 
|valign="top"|

|}

* Negra. Volta rápida (1 punto) 
* † Posición compartida entre os condutores do mesmo auto 
* Só os 5 mellores resultados contan para o Campionato. Os números sen paréntese son puntos do campionato, os números entre paréntese son puntuación total obtida.

## Notas 
## Véxase tamén
Mazzy Star

**Mazzy Star** é unha banda estadounidense de *dream* pop formada en 1989 por David Roback e Kendra Smith, ex-integrantes do grupo Opal. Posteriormente, Smith deixaría a banda, sendo substituída pola súa amiga Hope Sandoval no rol de vocalista. 

Acadaron sona coa súa canción "Fade into You", que lles reportou grande éxito a mediados dos anos 1990, sendo o seu maior éxito entre o grande público. Roback e Sandoval eran o centro creativo da banda, con Sandoval escribindo as letras e Roback compondo a música ata a súa morte nos Ánxeles o 24 de febreiro de 2020.

O seu álbum de estudio máis recente, *Seasons of Your Day*, foi editado no ano 2013, seguido polo EP *Still* en 2018.

## Discografía 
## Véxase tamén 
### Ligazóns externas 
* Vídeo do tema *Fade into you*
* Mazzy Star Boulevard  
* Páxina de Hope Sandoval
Tony de Matos

**Tony de Matos**, nado no Porto en 1924 e finado o 8 de xuño de 1989 no Hospital de Santa Maria, en Lisboa, vítima de cancro, foi un cantante portugués.

## Discografía 
### Álbums 
* Tony de Matos (Alvorada) ALB 519
* Romântico (1985)
* Cantor Latino (1988)

### Singles e EPs 
* Cartas de Amor (1950)
* Nada e Ninguém (Decca)
* Maldito (Decca) Pep 1076
* A Tal (Decca)
* Escândalo (Decca) Pep 1096 [Ou Tarde Ou Cedo/Tristemente/Escândalo/E A Vida Continua]
* Gente Maldosa/Tu Sabes Lá/Hás-de pagar/Não Dissemos Adeus
* Senhor de Mim/Não Diga Nada/A Praia/Pergunta a Quem Quiseres (Decca) Pep 1183
* Sabe-Se Lá/Confesso/Lisboa Antiga/Ronda Dos Bairros - Decca Pep 1214
* [Lugar Vazio/Lisboa Casta Princesa/Procuro e Não Te Encontro/Fado da Cezária] (Alvorada) aep60521 - 60621
* Vendaval/Quarto Alugado/Onde Andarei Eu/Deixa-Me
* Grande Prémio TV da Canção Portuguesa (Alvorada, 1964)
* O Destino Marca a Hora/Não Digas Que Me Conheces/Digo Adeus à Saudade/Viver Sem Ter Amor (1970)
* Eu Tão Só... (Polygram, 1979)

### Compilacións 
* O Melhor de Tony de Matos (EMI, 1992)
* Melhor dos Melhores nº 22 (Movieplay, 1994)
* Cartas de Amor - Caravela (EMI, 1996)
* Melhor dos Melhores nº 95 (Movieplay, 1998)
* Eu Tão Só... (Coração Português) (Polygram, 1998)
* Fados (CD)
* Vol. 1 (CD)
* Vol. 2 (CD)
* Clássicos da Renascença nº 38 (Movieplay, 2000)
* Biografias do Fado (EMI, 2004)

## Véxase tamén 
### Ligazóns externas 
* Biografía do artista